**Petek, 20. 3. 2020 NIT**

**Odpri zvezek za NIT. Vzemi barvno pisalo in preveri svoje zapise iz prejšnje ure.**

**Rešitve:**

Letni časi nastajajo zaradi kroženja Zemlje okoli Sonca in zaradi nagnjenosti njene osi.

Veter je gibanje zraka.

Voda v naravi kroži.

Zrak je zmes plinov.

V zraku so kisik, dušik, ogljikov dioksid in vodni hlapi.

Zrak s svojo težo pritiska na Zemljo. To občutimo kot zračni tlak.

V vodi se sol raztopi.

Temperatura ni enako toplota.

Lastnost telesa je temperatura.

Toplotni izolatorji slabo prevajajo toploto.

Hitro nenadzorovano gorenje imenujemo požar.

Cikloni so območja z nizkim zračnim tlakom.

Zgornja plast tal je prst.

Napačna raba gnojil in škropiv onesnažuje vodo in tla.

*Je šlo? Če imaš vse prav, bravo. Ne obupaj, če imaš še težave. Časa za učenje imaš na pretek, zato kar* ***veselo na delo****.*

**Zaključujemo z obranavo vsebin iz poglavja Dejavniki okolja. Vprašanja za ponavljanje ste prejeli že nekaj časa nazaj. Večina od vas je nanje že odgovorila. Tokrat vam jih pošiljam malce »pomešana« (spet je imel prste vmes nagajivi Cof).**

**Vprašanja so v štirih sklopih. Naj vam služijo za ponavljanje in utrjevanje učne snovi. Nanje lahko odgovarjate pisno, če pa učno snov že zelo dobro znate, lahko ponavljanje izpeljete tudi ustno. Odločitev prepuščam vaši presoji.**

|  |
| --- |
| * **Naštej agregatna stanja vode.**   **Opiši kroženje vode v naravi.**   * **Kako nastane prst?** * **Kaj je zrak?** * **Kaj je atmosfera?** * **Kaj vse onesnažuje zrak? Naštej.** * **Kako nastanejo letni časi?** * **Naštej vrste termometrov.** * **Kaj potrebuje snov, da zagori in gori?** |
| * **Pojasni pojme: taljenje, izparevanje, izhlapevanje, kondenzacija.** * **Opiši lastnosti naslednjih prsti: peščena, glinena, gozdna prst.** * **Kakšne so posledice onesnaženega zraka? Naštej ukrepe za čistejši zrak.** * **Kaj je zračni tlak?** * **Zakaj se menjata dan in noč? Pojasni: osojna/prisojna stran, orbita, južna polobla, severna polobla.** * **Naštej vrste termometrov.** * **Na kakšen način lahko pogasimo ogenj?** |
| * **Kaj je topilo, topljenec, raztopina. Podaj primer.**   **Kaj vpliva na to, kako hitro se snovi raztapljajo?**   * **Kateri dejavniki vplivajo na preperevanja tal?** * **Kako deluje barometer?** * **Kako nastane veter? (visok/ nizek zračni tlak)** * **Pojasni: vetromer, vetrokaz, barometer, Beauforteva lestvica.** * **Kaj je vreme in kaj podnebje?** * **Na primeru opiši, kako toplota spremeni temperaturo nekega predmeta. Pojasni: prevodniki, izolatorji.** |
| * **Za kaj vse uporabljamo vodo?** * **Kaj vse onesnažuje vodo in kako bi preprečil onesnaženje pitne vode?** * **Opiši posamezne sloje prsti.** * **Kaj so divja odlagališča?** * **Katera so prevozna sredstva, ki izkoriščajo veter?** * **Kaj vse prenaša veter?** * **Kdo je vremenoslovec?** * **Pojasni: ciklon, anticiklon.** |

**V pomoč naj vam bodo zapiski v zvezku, učbenik (str. 36- 78) in interaktivno gradivo na povezavi:** <https://www.radovednih-pet.si/seznam-vsebin/5/naravoslovje-5>

**Nasvet:** Na omenjeni povezavi si poglejte tudi filmčke, galerijo fotografij ipd., skratka vse, kar smo si skupaj pri pouku že pogledali.